Sanans Sjugirovs

Sanans Sjugirovs (; dzimis  Elistā) ir kalmiku tautības Krievijas starptautiskais lielmeistars šahā (2009), kas kopš 2023. gada pārstāv Ungāriju.

Biogrāfija 
Sekmīgi pārstāvējis Krieviju Eiropas un Pasaules jauniešu šaha čempionātos, kuros izcīnījis 10 medaļas:
 5 zelta (2003. gadā Pasaules jauniešu šaha čempionātā U10 vecuma grupā; 2004. gadā Eiropas jauniešu šaha čempionātā U12 vecuma grupā; 2005. gadā Eiropas jauniešu šaha čempionātā U12 vecuma grupā; 2007. gadā Pasaules jauniešu šaha čempionātā U14 vecuma grupā; 2007. gadā Eiropas jauniešu šaha čempionātā U14 vecuma grupā),
 4 sudraba (2002. gadā Eiropas jauniešu šaha čempionātā U10 vecuma grupā; 2003. gadā Eiropas jauniešu šaha čempionātā U10 vecuma grupā; 2005. gadā Pasaules jauniešu šaha čempionātā U12 vecuma grupā; 2010. gadā Pasaules jauniešu šaha čempionātā U20 vecuma grupā),
 bronzas (2002. gadā Pasaules jauniešu šaha čempionātā U10 vecuma grupā).
2008. gadā Sanktpēterburgā uzvarējis Krievijas jauniešu šaha čempionātā U20 vecuma grupā. 2014. gadā Katovicē uzvarējis Pasaules studentu šaha čempionātā. 

Daudzu starptautisko šaha turnīru uzvarētājs, tajā skaitā uzvarējis vai dalījis pirmo vietu Elistā (2005, 2006), Luhanskā (2006), Ļeva Polugajevska memoriālā Samārā (2014). 2011. gadā Varšavā izcīnījis sudraba medaļu Eiropas čempionātā ātrajā šahā. 2018. gada martā Batumi izcīnījis 3. vietu Eiropas individuālajā šaha čempionātā.

2010. gadā pārstāvējis Krievijas ceturto komandu Pasaules šaha olimpiādē.

2021. gada novembrī Rīgā ierindojies 22. vietā 2021. gada "FIDE Chess.com Grand Swiss" turnīrā. 2022. gada septembrī Čeboksaros izcīnījis 2. vietu Krievijas šaha čempionāta superfinālā.

Par panākumiem turnīros FIDE 2006. gadā Sjugirovam piešķīrusi starptautiskā meistara (IM), bet 2009. gadā - starptautiskā lielmeistara (GM) nosaukumu. Kopš 2023. gada augusta šaha turnīros pārstāv Ungāriju.

Atsauces

Ārējās saites 

1993. gadā dzimušie
Kalmikijā dzimušie
Krievijas šahisti
Ungārijas šahisti